als_Latn dik_Latn sag_Latn
Versionet e telefonit inteligjent të ardhshëm të Apple-it, iPhone 6 me ekran 4.7 inç dhe 5.5 inç, nuk do të jenë kopje të njëri-tjetrit për sa i përket harduerit, na informon një raport i ri i ardhur nga analisti Ming-Chi Kuo.
iPhone 6 me ekran 5.5 inç sigurisht që do të ketë karakteristika që ndryshojnë nga versioni tjetër me ekran 4.7 inç, sidomos kamera do të jetë më e mirë. Modeli 5.5 inç pritet të ketë një kamera me stabilizuesin optik të imazheve (OIS), ndërsa modeli më i vogël i iPhone 6, me ekran 4.7 inç, thuhet se do të ketë kamera të përmirësuar por që stabilizuesi optik OIS nuk do të jetë.
Sipas një raportimi të javës së kaluar, është bërë me dije se iPhone 6 do të ketë një kamera prej 8 megapikselë që mbështet opsionin OIS.
Stabilizuesi optik i imazheve, OIS, do të vijë tek versioni 5.5 inç në mënyrë që të rriten kërkesat për iPhone 6, si dhe të ketë një veçori kryesore që e dallon atë nga versioni 4.7 inç. Megjithatë, kjo nuk do të thotë se versioni 4.7 inç do të ketë një kamera me probleme, shtoi Kuo, edhe pse opsioni OIS do të bëjë diferencën mes këtij dhe modelit tjetër 5.5 inç, si dhe me telefonat e tjerë inteligjentë që kanë dalë në treg.
Përveç përmirësimit të harduerit të kamerës për modelet e iPhone 6, Apple do të përmirësojë gjithashtu veçoritë e softuerit të kamerës në platformën iOS 8. Veç kësaj, për herë të parë Apple do t’u ofrojë përdoruesve më shumë kontroll tek manuali i përdorimit të kamerës, që do t’i ndihmojë ata të regjistrojnë video dhe foto edhe më mirë.
(Herë të lexuara: 281)
als_Latn als_Latn als_Latn als_Latn als_Latn als_Latn